Fredag d. 14. august afhenter JetClean et jakkesæt med vest samt skjorte fra Mond hos os, som min mand har haft på til vores bryllup. Da de igen leverer det mandag eftermiddag, leverer de den forkerte skjorte nemlig en blåstribet. Jeg løber dog efter ham, som leverer det og så tager han den blåstribede skjorte med igen og siger, at han med det samme vil køre tilbage til renseriet og hente den hvide skjorte, så jeg vil høre fra ham. Jeg hører dog ingenting fra dem og prøver at ringe til deres kundeservice som har lukket og så skriver jeg en mail. Jeg får dog ingen svar og næste dag ringer jeg til dem igen. Her får jeg fat i Peter, som vil undersøge sagen og ringe tilbage. Faktisk ringer han også hurtigt tilbage og fortæller, at de er kommet til at aflevere skjorten på et advokatkontor inde i byen, og de vil få fat i ham, så han kan tage den med igen og jeg kan få den tilabge. Fint nok tænker jeg. Næste dag ringer jeg til dem igen for at få en status og nu har de svært ved at få fat i ham advokaten. Her begynder jeg at blive lidt mistænkelig, fordi de fik alle mine oplysninger, da jeg bestilte og derfor må de også have hans. Hmm. Peter siger dog, at nu må vi lige give ham to dage til at få den med igen. Mandag d. 24. august prøver jeg så at kontakte dem igen, fordi jeg stadig ikke har hørt noget. Selvom klokken er 14, så "ringer jeg udenfor deres åbningstider", som er helt til kl. 16. Hmm. Så skrev jeg i stedet en mail og lagde en besked på telefonsvarer og har stadig ingenting hørt. I dag, tirsdag d. 25. august, har jeg prøvet at ringe 2 gange, men jeg kommer ikke igennem, fordi "alle medarbejdere er optagede, læg venligst en besked" - som de ikke svarer tilbage på. Jeg ville gerne have løst det her med dem på den gode måde, men det ser de ikke ud til at være interesserede i. Tvært imod har de gjort min mands bryllupskjorte væk, som har en rigtig stor betydning for os, og de står på ingen måder til ansvar, som de burde og som de skriver, at de gør i deres betingelser. En rigtig ærgerlig oplevelse, super dårlig service og jeg kan på ingen måder anbefale andre at benytte deres service.OPDATERING: Efter total stilhed, fandt JetClean endelig den forsvundne skjorte fredag d. 4. september og fik afleveret den tilbage til os. Det er vi utrolig glade for trods den ærgerlige oplevelse.